คือจะชานิ้วกลาง นาง ก้อย(ชามากสุด) และบริเวณฝ่ามือ ลามมายั้นแขนเลยค่ะ ไม่ได้นอนทับนะคะ เพราะเป็นตั้งแต่ช่วงมืดๆ พอตื่นเช้ามาก็ยังไม่หาย แถมปวดด้วยค่ะ เมื่อคืนปวด ขา จนนอนไม่ค่อยหลับเรยค่ะ มียาหรืออะไรที่จะพอบรรเทาอาการชาได้มั้ยคะ ขอบล่วงหน้านะคะ
สวัสดีค่ะ อาการชาที่นิ้วคือการรับความรู้สึกสัมผัสที่นิ้วลดลง โดยเกิดจากเส้นประสาทที่อยู่บริเวณนิ้วมือเกิดการทำงานผิดปกติ โดยอาจเกิดจาก- เส้นประสาทอัลนาร์ที่ข้อมือถูกกดทับหรือบีบรัด (Ulnar Nerve Entrapment) โดยจะทำให้เกิดอาการชาที่นิ้วนางและนิ้วก้อย- เส้นประสาทเรเดียลที่ข้อมือถูกกดทับหรือบีบรัด (Carpal Tunnel Syndrome) จากพังผืดที่เกิดขึ้นที่บริเวณข้อมือ แต่จะทำให้เกิดอาการชาที่นิ้วหัวแม่มือ นิ้วชี้ และนิ้วกลาง- มีซีสต์ที่ข้อมือ ทำให้เส้นประสาทที่ข้อมือถูกกดทับ แต่ก็มักจะชาหลายนิ้ว- ภาวะกระดูกคอทับเส้นประสาท จากการมีกระดูกสันหลังคอหรือนรองกระดูกสันหลังเสื่อม แต่มักมีอาการปวดคอและบ่าร่วมด้วย และอาจร้าวไปถึงไหล่และท้ายทอย และมีอาการชาที่มือ ซึ่งมักเป็นทั้งมือ- โรคเบาหวาน จะทำให้เกิดเส้นประสาทเกิดความเสียหายโดยเฉพาะบริเวณมือและเท้า ทำให้มักมีอาการชาปลายนิ้วมือ รวมถึงนิ้วเท้าด้วย มักเป็นหลายนิ้ว- โรคเรย์นอด (Raynaud’s Disease) เป็นโรคของหลอดเลือดแดงเล็กที่อยู่ในนิ้วเกิดการหดตัวอย่างรวดเร็ว ทำให้เลือดไม่ไปเลี้ยงปลายนิ้ว จึงเกิดอาการชาได้ แต่มักเกิดอาการในหลายๆ นิ้ว- การดื่มแอลกอฮอล์มากไป ทำให้ปลายประสาทเสื่อมได้- การติดเชื้อ HIV ซิฟิลิส โรคเรื้อน แต่ก็จะมีอาการอื่นๆ อีกหลายอย่าง- โรคหลอดเลือดอักเสบ (Vasculitis) แต่ก็จะมีอาการอื่นๆ อีกหลายอย่าง- ภาวะเส้นเลือดในสมองแตกหรือตีบตัน แต่ก็จะต้องมีอาการชาหลายที่- ผลข้างเคียงจากการใช้ยาบางชนิด เช่น การทำเคมีบำบัด- ขาดวิตามิน B-12เป็นต้นหากอาการชาและปวดที่นิ้ว ยังคงเป็นต่อเนื่อง ก็ควรไปพบอายุรแพทย์เพื่อตรวจหาสาเหตุค่ะ